ກອງປະຊຸມໃຫຍ່ຄັ້ງທີV ຂອງກໍາມະບານຮາກຖານ ສະພາປະຊາຊົນແຂວງ ຫລວງນໍ້າທາ ໄດ້ໄຂຂຶ້ນຢ່າງເປັນທາງການໃນຕອນແລງວັນທີ 20 ຕຸລາ 2022 ທີ່ຫ້ອງປະຊຸມສະພາປະຊາຊົນແຂວງ ພາຍໃຕ້ການເປັນປະທານຂອງສະຫາຍ ຈັນທະສຸລິນ ໝັ້ນປະດິດ ສະມາຊິກສະພາແຫ່ງຊາດປະຈຳເຂດເລືອກຕັ້ງ ປະທານກຳມະບານຮາກຖານສະພາປະຊາຊົນແຂວງ, ໃຫ້ກຽດເຂົ້າຮ່ວມຂອງສະຫາຍ ຄຳຟອງ ອີນມານີ ຮອງເລຂາພັກແຂວງ ປະທານສະພາປະຊາຊົນແຂວງ, ມີເລຂາໜ່ວຍພັກຊີ້ນຳອົງການຈັດຕັ້ງມະຫາຊົນ, ບັນດາທ່ານຕາງໜ້າອົງການກຳມະບານແຂວງ, ໜ່ວຍກຳມະບານອ້ອມຂ້າງ, ພ້ອມດ້ວຍສະມາຊິກກຳມະບານພາຍໃນສະພາປະຊາຊົນແຂວງເຂົ້າຮ່ວມ 42 ສະຫາຍ, ຍິງ 22 ສະຫາຍ.
ກອງປະຊຸມໄດ້ຮັບຟັງ ຮ່າງບົດລາຍງານການເມືອງກຳມະບານຮາກຖານ ຕໍ່ກອງປະຊຸມໃຫຍ່ຄັ້ງທີີV ແລະ ທິດທາງແຜນການເຄື່ອນໄຫວວຽກງານ 5 ປີຕໍ່ໜ້າ ຂອງກໍາມະບານຮາກຖານ ສະພາປະຊາຊົນແຂວງ ຊຶ່ງກຳມະບານຮາກຖານ ສະພາປະຊາຊົນແຂວງ ແມ່ນອົງການຈັດຕັ້ງໜຶ່ງ ຊຶ່ງຢູ່ພາຍໃຕ້ການຊີ້ນຳ-ນຳພາໂດຍກົງຂອງຄະນະໜ່ວຍພັກສະພາປະຊາຊົນແຂວງ ແລະ ຄະນະບໍລິຫານງານສະຫະພັນກຳມະບານແຂວງ ແລະ ມີສະມາຊິກກຳມະບານທັງໝົດ 4ໍ5 ສະຫາຍ, ຍິງ 23 ສະຫາຍ; ໃນໄລຍະ 5 ປີຜ່ານມາໄດ້ສຸ່ມໃສ່ຈັດຕັ້ງຜັນຂະຫຍາຍມະຕິຄັ້ງທີXI ຂອງພັກປະຊາຊົນປະຕິວັດລາວ, ມະຕິກອງປະຊຸມໃຫຍ່ຄັ້ງທີVIII ຂອງອົງຄະນະພັກແຂວງ, ມະຕິກອງປະຊຸມໃຫຍ່ຄັ້ງທີVIII ຂອງສູນກາງສະຫະພັນກໍາມະບານລາວ ແລະ ສະຫະພັນກໍາມະບານແຂວງ ກໍ່ຄືມະຕິກອງປະຊຸມໃຫຍ່ຄັ້ງມີIV ຂອງຕົນ, ຄະນະກໍາມະບານຮາກຖານ, ສະມາຊິກກຳມະບານທຸກສະຫາຍໄດ້ຕັ້ງໜ້າເຄື່ອນໄຫວວຽກງານກຳມະບານ ຕາມພາລະບົດບາດ, ສິດ ແລະ ໜ້າທີ່ຂອງຕົນຢ່າງມີຄວາມຮັບຜິດຊອບສູງ ແລະ ໄດ້ຮັບຜົນສຳເລັດຫລາຍດ້ານ, ພ້ອມທັງ ສຶກສາອົບຮົມການເມືອງ-ແນວຄິດ ໃຫ້ສະມາຊິກກຳມະບານ ເປັນປົກກະຕິ ໃຫ້ມີແນວຄິດອຸ່ນອຽນທຸນທ່ຽງ, ມີຄວາມເຊື້ອໝັ້ນຕໍ່ແນວທາງນະໂຍບາຍຂອງພັກ, ກົດໝາຍ, ລະບຽບການຕ່າງໆຂອງລັດ ແລະ ໄດ້ນຳເອົາມູນເຊື້ອອັນດີງາມຂອງຊາດ, ຂອງພັກ ມາເຜີຍແຜ່ ໃຫ້ສະມາຊິກກຳມະບານຮັບຮູ້, ເຊື່ອມຊຶມເຂົ້າໃຈຢ່າງກວ້າງຂວາງ ແລະ ຈະສືບຕໍ່ຈັດຕັ້ງເຄື່ອນໄຫວວຽກງານກຳມະບານແຕ່ລະດ້ານ ຕາມພາລະບົດບາດ, ສິດ ແລະ ໜ້າທີ່ ຂອງກຳມະບານຮາກຖານ ໃຫ້ສຳເລັດຕາມຄາດໝາຍ; ໃນນັ້ນ ຜູ້ແທນກອງປະຊຸມໄດ້ປະກອບຄຳຄິດເຫັນຕໍ່ຮ່າງບົດລາຍງານການເມືອງກຳມະບານຮາກຖານ ຢ່າງມີຈຸດສຸມ ເພື່ອເຮັດໃຫ້ບົດລາຍງານ ມີເນື້ອໃນຖຶກຕ້ອງສົມບຸນກວ່າເກົ່າ, ສາມາດຈັດຕັ້ງປະຕິບັດໃນຕໍ່ໜ້າໃຫ້ມີຄຸນນະພາບສູງສຸດ; ພ້ອມດຽວກັນ ຄະນະກຳມະບານຮາກຖານຊຸດເກົ່າໄດ້ຂຶ້ນອຳລາໜ້າທີ່ຢ່າງເປັນທາງການ ແລະ ສະມາຊິກສະຫະພັນກຳມະບານຮາກຖານ ສະພາປະຊາຊົນແຂວງ ໄດ້ປ່ອນບັດເລືອກຕັ້ງເອົາຄະນະກຳມະບານຮາກຖານ ຊຸດໃໝ່ຈຳນວນ 5 ສະຫາຍ, ເລືອກເອົາ 3 ສະຫາຍ ເພື່ອສືບຕໍ່ປະຕິບັດໜ້າທີ່ວຽກງານກຳມະບານໃຫ້ສຳເລັດ.
ໂອກາດນີ້ ທ່ານ ບຸນເລີດ ດ້ວງເງິນ ຮອງປະທານກຳມະບານແຂວງ ໄດ້ມີຄຳເຫັນໂອ້ລົມ ກ່ອນອື່ນທ່ານໃຫ້ຮູ້ເຖີງຄວາມໝາຍສຳຄັນຂອງວຽກງານກຳມະບານ ຢ່າງເລິກເຊີ່ງ ແລະ ສະແດງຄວາມຍ້ອງຍໍຊົມເຊີຍຕໍ່ການນຳຂອງສະພາປະຊາຊົນແຂວງ ທີ່ໄດ້ຊີ້ນຳ-ນຳພາກຳມະບານຮາກຖານມາຕະຫລອດໄລຍະຜ່ານມາ, ຊົມເຊີຍຕໍ່ຜົນງານຂອງ ກຳມະບານຮາກຖານ ໃນໄລຍະຜ່ານມາເຫັນໄດ້ເຖີງຜົນສຳເລັດຫລາຍດ້ານ ແລະ ໃຫ້ສະມາຊິກກຳມະບານທຸກສະຫາຍຈົ່ງມີຄວາມຮັບຜິດຊອບສູງ, ມີຄວາມສາມັກຄີ, ເອົາໃຈໃສ່ຮ່ຳຮຽນເອົາປະສົບການໃໝ່ໆ ມາໝູນໃຊ້ພັດທະນາໃນວຽກງານວິຊາສະເພາະຂອງຕົນໃຫ້ມີຄຸນນະພາ ບ, ຮຽກຮ້ອງໃຫ້ຄະນະກຳມະບານຮາກຖານຊຸດໃໝ່ ຈົ່ງເອົາໃຈໃສ່ສືບຕໍ່ຈັດຕັ້ງປະຕິບັດວຽກງານກຳມະບານ, ຊີ້ນຳ-ນຳພາກຳມະບານຮາກຖານຂອງຕົນໃຫ້ເຂັ້ມແຂງ ແລະ ໄດ້ຮັບຜົນສຳເລັດຕາມລະດັບຄາດໝາຍທີ່ວາງໄວ້.